محمد رضا شاہ (سائنس دان)

**پروفیسر ڈاکٹر محمد رضا شاہ** ایک پاکستانی ماہرِ کیمیا، ماہرِ نینو سائنس اور جامعہ کراچی کے بین الاقوامی مرکز برائے کیمیائی و حیاتیاتی علوم (ICCBS) سے وابستہ سائنس دان ہیں۔ وہ مرکز برائے حیاتیاتی مساوات و حیاتیاتی تجزیہ تحقیق (CBSBR) کے جنرل منیجر ہیں اور پاکستان کے ممتاز تحقیقی ادارے ایچ ای جے ریسرچ انسٹی ٹیوٹ آف کیمسٹری میں تدریسی و تحقیقی خدمات انجام دے رہے ہیں۔ پروفیسر شاہ اس وقت کیمیکل سوسائٹی آف پاکستان کے صدر کی حیثیت سے خدمات انجام دے رہے ہیں۔ وہ متعدد بین الاقوامی سائنسی اداروں کے فیلو بھی ہیں اور جرنل آف دی کیمیکل سوسائٹی آف پاکستان کے ایڈیٹر بھی ہیں۔ 

## ابتدائی زندگی و تعلیم
ڈاکٹر محمد رضا شاہ 18 فروری 1976 کو پیدا ہوئے۔ انھوں نے جامعہ کراچی سے کیمیا میں پی ایچ ڈی کی ڈگری حاصل کی۔ بعد ازاں انھوں نے پوسٹ ڈاکٹریٹ تحقیق سوئٹزرلینڈ کی یونیورسٹی آف جنیوا اور جرمنی کے میکس پلانک انسٹی ٹیوٹ برائے پولیمر ریسرچ میں کی۔ انٹر نیشنل یونین آف پیور اینڈ اپلائیڈ کیمسٹری کے پولیمر ڈویژن میں 2007-2012 تک قومی نمائندہ رہے۔

## تحقیقی میدان
ڈاکٹر رضا شاہ سپرامالی کیمیا (Supramolecular Chemistry)، نینو کیمیا (Nanochemistry) اور حیاتیاتی معیاری تحقیق (Bioequivalence Research) کے میدانوں میں معروف ہیں۔ انھوں نے متعدد تحقیقی منصوبوں کی قیادت کی، جن میں HEC، COMSTECH، TWAS، OPCW اور National Geographic Society کے تحت کئی ملین روپے کے تحقیقی گرانٹس شامل ہیں۔ ان کے تحقیقی کام میں نینو ٹیوبز، کیلیکس آریں (Calixarenes)، مصنوعی آئن چینلز اور حیاتیاتی نمونوں کا تجزیہ شامل ہے۔

## تدریسی و انتظامی خدمات

* پروفیسر، بین الاقوامی مرکز برائے کیمیائی و حیاتیاتی علوم، جامعہ کراچی (2012 تا حال)
* جنرل منیجر، مرکز برائے حیاتیاتی مساوات و تجزیاتی تحقیق (CBSBR)
* اسسٹنٹ و ایسوسی ایٹ پروفیسر کے طور پر خدمات (2004 تا 2016)
* نائب صدر (سندھ) کیمیکل سوسائٹی آف پاکستان (2010–2015)
* سیکرٹری جنرل، کیمیکل سوسائٹی آف پاکستان (2015 تا حال)
*

## فیلو شپ رکنیت و وابستگیاں
فیلوشپ، یعنی کسی سائنس دان یا محقق کی کسی علمی یا تحقیقی ادارے کی جانب سے اعزازی رکنیت یا نمائندگی دی جاتی ہے تو اسے فیلوشپ کہتے ہیں۔ڈاکٹر رضا شاہ بین الاقوامی اتحاد برائے خالص و اطلاقی کیمیاء ( انٹر نیشنل یونین آف پیور اینڈ اپلائیڈ کیمسٹری IUPAC)، کیمیکل سوسائٹی آف پاکستان، پاکستان اکیڈمی آف سائنسز ، اسلامک ورلڈا کیڈمی آف سائنسز،ورلڈ اکیڈمی آف سائنسز اور رائل کالج آف فزیشینز (ایڈنبرا) جیسی باوقار تنظیموں کے فیلو اور جرنل آف دی کیمیکل سوسائٹی آف پاکستان کے فیلو ایڈیٹر ہیں۔ اس کے علاوہ
* سوئس کیمیکل سوسائٹی – ممبر
* نینو ٹیکنالوجی فورسائٹ پینل، وزارتِ سائنس و ٹیکنالوجی (پاکستان)
* بورڈ آف اسٹڈیز ممبر، جناح ویمن یونیورسٹی کراچی

## ایوارڈز و اعزازات
ڈاکٹر رضا شاہ کو ان کی شان دار علمی خدمات کے اعتراف میں ملکی اور بین الاقوامی سطح پر کئی بڑے اعزازات سے نوازا گیا ہے، جن میں:

* 2025ء میں علمِ کیمیا کے شعبے میں گرانقدر خدمات انجام دینے پر بورڈ آف ایڈوانس اسٹڈیز اینڈ ریسرچ، جامعہ کراچی نے بین الاقوامی مرکز برائے کیمیائی اور حیاتیاتی علوم(آئی سی سی بی ایس)جامعہ کراچی کے سربراہ پروفیسر ڈاکٹر محمد رضا شاہ کواعلی ڈاکٹریٹ کی سندڈی ایس سی کی ڈگری تفویض کی ہے۔ 
* 2024ء – عالمی ادارے یونیسکو UNESCO کی جانب سے یونیسکو چیئر ہولڈر کا اعزاز 
* 2024ء –خوارزمی انٹر نیشنل ایوارڈ (KIA) ، حکومت ایران کی جانب سے 
* 2023ء – پہلا انعام ، ایسوسی ایشن آف ٹریڈیشنل چائنیز میڈلین سائنس اینڈ ٹیکنالوجی کی جانب سے تحقیقی منصوبے پر
* 2023ء – دوسرا انعام ، ورلڈ فیڈریشن آف چائنیز میڈلین سوسائٹیز کی جانب سے بین الا قوامی ترقی میں کردار پر
* 2019ء – خیبرپختونخواہ کی حکومت کی جانب سے ٹاپ سائنٹسٹ ایوارڈ
* 2017ء – ان کی ایک کتاب کو اعلی تعلیمی کمیشن کی جانب سے بہترین کتاب کا ایوارڈ ۔
* 2015ء – تمغۂ امتیاز، صدرِ پاکستان کی جانب سے
* 2015ء – ڈاکٹر ایم. رضی الدین صدیقی پرائز ، پاکستان اکیڈمی آف سائنسز کی جانب سے
* 2015ء – اے وی سینا Avecena سائنس اینڈ انوویشن ایوارڈ، (2015)برین ٹرسٹ یوکے کی جانب سے
* 2014ء – گولڈ میڈل اور لائف ٹائم اچیومنٹ ایوارڈ ، بہاؤ الدین زکریا اکیڈمی آف ادب، ملتان کی جانب سے ،
* 2010ء – تھرڈ ورلڈ اکیڈمی آف سائنسز (TWAS) کی جانب سے ینگ افیلیئیٹ کے لیے منتخب
* 2006ء – پروفیسر عطاالرحمن گولڈ میڈل برائے کیمیا
* 2006ء – عبد السلام پرائز برائے نوجوان سائنس دان،انٹر نیشنل سینٹر فار تھیوریٹکل فنر کس ICTP کی جانب سے
*

## تحقیق و تصنیف اور تحقیقی رہنمائی
پروفیسرڈاکٹر محمد رضا شاہ نے گلوبل پبلشر Elsevier کے لیے سات کتابیں تصنیف کی ہیں جبکہ چار کتابوں کی تدوین بھی کی ہے، ان کے حصے میں اس کے ساتھ ساتھ کتب میں 12 ابواب جبکہ 1800 امپیکٹ فیکٹر کے ساتھ 550 سے زائد تحقیقی مقالات کی اشاعت بھی شامل ہیں۔ (امپیکٹ فیکٹر دراصل ایک سائنسی معیار ہے جو یہ بتاتا ہے کہ کسی جریدے کی تحقیق کتنی اہم اور با اثر سمجھی جاتی ہے۔)11450سے زیادہ سائنسی حوالے سائٹیشن ہیں اور ان کاایچ انڈکس55ہے۔

انھوں نے متعدد پی ایچ ڈی اور ایم فل تحقیقی مقالوں کی نگرانی کی، جن میں نینو میٹریلز، مصنوعی آئن چینلز، سپرامالی پولیمرز اور قدرتی مصنوعات پر مبنی مطالعات شامل ہیں۔ ان کے زیرِ نگرانی 55 اسکالرز نے پی ایچ ڈی جبکہ 60 نے ایم ایس اور ایم فل مقالہ کامیابی سے مکمل کیا۔ امریکا اور پاکستان کے متعدد پیٹنٹس (ایجادات کے حقوق) کے حامل ہے۔

## کورونا ویکسین اور ادویاتی تحقیقات
پروفیسرڈاکٹر محمد رضا شاہ کا تحقیقی میدان نینومیڈیسن اور سپرامالیکولر کیمسٹری ہے،پاکستان میں آپ کے تحقیقی منصوبوں نے کیمیائی علوم کو بہت ترقی دی ہے۔

ڈاکٹر محمد رضا شاہ نے کئی بین الا قوامی دواساز کمپنیوں کے لیے بطور مرکزی محقق ادویات کے ممکنہ نقصان یا زہریلے اثرات کو جانچنے کے لیے تجربات کیے، 10 تحقیقات (Toxicological Studies) اور 28 نیز - 1 کلینیکل ٹرائلز ( بایو ایکویو بیلینس مطالعات) یعنی وہ ابتدائی تجربات کیے جن میں نئی دوا کو Pharmacokinetics اور فارما کو کینیٹک Bioequivalence صحت مند افراد پر آزمایا جاتا ہے تا کہ دیکھا جائے کہ یہ جسم میں کیسے کام کرتی ہے۔ 5 فیر - 2 کلینیکل ٹرائلز تجربات کیے ( وہ تجربات بھی کیے جن میں دوا کی افادیت اور حفاظت کو مریضوں پر پر کھا جاتا ہے۔)

ڈاکٹر رضا صاحب کے زیر نگرانی پاکستان میں Sinopharm کوڈ 19 کے ویکسین کے پہلے مرحلے کے ٹرائل کامیابی سے مکمل کیے گئے۔ انھوں نے ڈرگ ریگولیٹری اتھارٹی آف پاکستان کی منظوری سے ایک طبی تجربہ کیا، جس میں روایتی چینی دوا کوکورونا وائرس کے مریضوں پر آزمایا گیا۔ انھوں نے پاکستان میں سائنو فارم کمپنی کی تیار کردہ ویکسین ( چین کی کووڈ - 19 ویکسین) کے فیزون کلینیکل ٹرائل (یعنی ویکسین کو سب سے پہلے انسانوں پر محفوظ طریقے سے آزمانے کا مرحلہ )کی قیادت بھی کی۔ یہ تجربہ بھی کامیابی سے مکمل ہوا۔

## بین الاقوامی اولمپیارڈز مقابلوں میں کامیابی
ڈاکٹر رضا شاہ ڈاکٹر شاہ سے تربیت حاصل کر کے بین الا قوامی کیمسٹری اولمپیاڈز Olympiads میں کئی پاکستانی طلبہ نے متعدد میڈلز حاصل کیے ہیں۔ 2024ء میں سعودی عرب کے شہر ریاض میں ہوئے 56 واں انٹرنیشنل کیمسٹری اولمپیاڈ میں پاکستانی طالب علموں نے ملک کا نام روشن کرکے کانسی کا تمغا حاصل کیا۔طالبِ علموں کو این سی ٹی سی کے کوآرڈینیٹر اور ایچ ای جے ریسرچ انسٹی ٹیوٹ آف کیمسٹری جامعہ کراچی کے سینئر پروفیسر ڈاکٹر ایم رضا شاہ کے زیر قیادت جامعہ کراچی میں کیمسٹری کی تربیت دی گئی تھی۔  

## بین الاقوامی شرکت و کانفرنسیں
ڈاکٹر رضا شاہ نے چین، جرمنی، اومان، اسپین، ترکی، ویتنام اور امریکا میں سائنسی کانفرنسوں میں مقالے پیش کیے۔ وہ پاکستان میں نینو کیمیا اور حیاتیاتی سکیورٹی سے متعلق متعدد ورکشاپس اور سمپوزیم کے آرگنائزر بھی رہے ہیں۔

انھوں نے بین الاقوامی ایجنسیوں کے تحت متعدد تحقیقی منصوبے کیے، جن میں کیمیائی ہتھیاروں کے انسداد کی تنظیم OPCW ( نیدر لینڈز)، اسلامی ممالک کی تعلیمی، سائنسی اور ثقافتی تنظیم COMSTEC-ISECO (سعودی عرب)، انٹر نیشنل فاؤنڈیشن آف سائنس IFS ( سویڈن)، تھر ڈور لڈا کیڈمی آف سائنسز TWAS (اٹلی)، ڈیفنس تھریٹ ریڈکشن اتھارٹی DTRA(امریکا) یورپی یونین کا مرکزی اداره European Commission، نیز پاکستان ہائیر ایجو کیشن کمیشن HEC اور پاکستان سائنس فاؤنڈیشن PSF شامل ہیں۔

*

## ذاتی زندگی
ڈاکٹر محمد رضا شاہ شادی شدہ ہیں۔ ان کے والد کا نام خان عالم ہے۔

## حوالہ جات


## بیرونی روابط

* جامعہ کراچی میں پروفائل
* TWAS پروفائل
* مکمل سی وی (PDF)
* گوگل اسکالر پروفائل
* روزنامہ جنگ میں تفصیلی مضمون